LT Europos Sąjungos oficialusis leidinys C 307/14

Valstybių narių perduota informacija apie suteiktą valstybės pagalbą pagal Komisijos reglamentą (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiantį Reglamentą (EB) Nr. 70/2001

2010/C 307/07

Pagalbos Nr.: XA 166/10

Valstybė narė: Prancūzija

Regionas: Département des Hautes-Pyrénées

Pagalbos schemos arba įmonės, gaunančios individualią pagalbą, pavadinimas: Aides du département des Hautes-Pyrénées aux investissements en matériels des coopératives d’utilisation de matériel en commun (CUMA).

Teisinis pagrindas:

— Articles L 1511-et suivants du code général des collectivités territoriales

— Délibération du Conseil général des Hautes-Pyrénées

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: 130 000 EUR

Didžiausias pagalbos intensyvumas: 20 % investicijų į sunkiąsias vilkimo, dirvos dirbimo ar aplinką tausojančius metodus padedančias taikyti mašinas, į kitokią įrangą – 10 %.

Įgyvendinimo data: Nuo prašymo taikyti išimtį registracijos numerio paskelbimo Europos Komisijos Žemės ūkio ir kaimo plėtros generalinio direktorato interneto svetainėje.

Pagalbos schemos arba individualios pagalbos trukmė: Iki 2013 m. gruodžio 31 d.

Pagalbos tikslas: Šios pagalbos tikslas – skatinti ūkius įrangą įsigyti bendrai. Aukštutinių Pirėnų departamento ūkiai yra nedideli (vidutiniškai 23 ha) ir negali atskirai susipirkti visą ūkiui būtiną įrangą. Pagalba bus siekiama naudojant efektyvesnę įrangą padidinti bendras ūkių pajamas, sumažinti gamybos sąnaudas ir pagerinti darbo, aplinkos apsaugos ir higienos sąlygas.

Pagalba galės būti skiriama naujai žemdirbystės ir gyvulininkystės įrangai, pavyzdžiui: derliaus nuėmimo, pašarų pakavimo, dirvos dirbimo mašinoms, traktoriams, grūdų nuėmimo technikai, ūkio kelių ir šalikelių priežiūros, gyvulių laikymo įrangai ir kt.

Priemonė grindžiama 2006 m. gruodžio 15 d. Reglamento (EB) Nr. 1857/2006 4 straipsniu, o teritorinis vienetas užtikrins, kad būtų laikomasi atitinkamo Bendrijos teisės akto reikalavimų.

Pagalba bus skiriama tik:

ne didesniems kaip MVĮ dydžio, kaip tai apibrėžiama Bendrijos teisėje, ūkiams (žr. 2008 m. rugpjūčio 6 d. Komisijos reglamento (EB) Nr. 800/2008, ES OL L 214, 2008 8 9),

ūkiams, kurie yra įmonės, besiverčiančios pirmine žemės ūkio produktų gamyba,

įmonėms, kurios nelaikytinos sunkumų patiriančiomis įmonėmis pagal Bendrijos gaires dėl valstybės pagalbos sunkumus patiriančioms įmonėms sanuoti ir restruktūrizuoti (OL C 244, 2004 10 1).

Pagalba negalės viršyti Reglamento (EB) Nr. 1857/2006 4 straipsnio 9 dalyje nustatytų ribų.

Ekonomikos sektorius (-iai): Visos žemės ūkio sektoriaus šakos

Pagalba gali būti skiriama bendrai žemės ūkio įrangą naudojantiems kooperatyvams neatsižvelgiant į jų veiklos sektorių, jei jie atitinka Bendrijos teisės aktuose naudojamą MVĮ apibrėžtį.

Pagalbą teikiančios institucijos pavadinimas ir adresas:

Conseil général des Hautes-Pyrénées 6 rue Gaston Manent 65000 Tarbes FRANCE

Interneto svetainė: http://www.cg65.fr/front.aspx?publiId=321

Kita informacija: —

Pagalbos Nr.: XA 167/10

Valstybė narė: Prancūzija

Regionas: Département des Hautes-Pyrénées

Pagalbos schemos arba įmonės, gaunančios individualią pagalbą, pavadinimas: Aides à l’assistance technique et aides destinées à encourager la production de produits agricoles de qualité du département des Hautes-Pyrénées.

Teisinis pagrindas: Articles L 1511-et suivants du code général des collectivités territoriales;

Délibération du Conseil général des Hautes-Pyrénées;

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: 300 000 EUR

Didžiausias pagalbos intensyvumas: 80 %

Įgyvendinimo data: Nuo prašymo taikyti išimtį registracijos numerio paskelbimo Europos Komisijos Žemės ūkio ir kaimo plėtros generalinio direktorato interneto svetainėje.

Pagalbos schemos arba individualios pagalbos trukmė: Iki 2013 m. gruodžio 31 d.

Pagalbos tikslas: Pagalba skirta remti visas techninės paramos operacijas, įskaitant skatinimo operacijas, kurios yra naudingos departamento žemės ūkio sektoriui neatsižvelgiant į gamybos rūšis. Vis dėlto, pirmenybė bus teikiama kokybiškiems produktams ir priemonėms, naudingoms žemės ūkio sektoriui. Pagalba bus teikiama žemės ūkio plėtros organizacijoms, atsakingoms už priemonių įgyvendinimą (žemės ūkio rūmai, tarpšakinės asociacijos ir t. t.)

Bus sukurtos tam tikros priemonės rinkos tyrimams finansuoti, išankstiniai dokumentai pripažinimo paraiškai parengti, produktų populiarinimo priemonės (mugės, parodos), kad būtų skatinama kokybiškų žemės ūkio produktų gamyba kartu remiant produktus, žymimus oficialiu kokybės ženklu, arba dėl kurių pradėta pripažinimo procedūra.

Kitos priemonės bus skirtos skatinti žinių, patirties ir pavyzdžių sklaidą tarp ūkininkų, su naujais ar labai specifiniais produktais (pvz., produktai, žymimi oficialiu kokybės ženklu, ekologinė žemdirbystė) susijusioms konsultacijoms.

Pagrindiniai oficialiu kokybės ženklu žymimi produktai departamente yra šie: SGN ir Label Rouge Haricot Tarbais, SKVN mouton Barèges-Gavarnie, Label Rouge Agneau des Pyrénées, Label Rouge Bœuf Blond d’Aquitaine, SGN Jambon de Bayonne, Produit Jambon Noir de Bigorre atitikties sertifikatas, SKVN Vin de Madiran et Pacherenc du Vic-Bilh, SGN Canard à foie gras du Sud Ouest. Dėl kitų produktų pateiktos oficialaus kokybės ženklo suteikimo paraiškos, pvz., dėl Oignon Doux de Trébons ar Poule Gascogne.

Departamento tarybos pagalbos intensyvumas bus 10–80 %.

Departamento taryba susijusią pagalbą teiks ribotu laikotarpiu.

Pagalba bus skiriama tik:

ne didesniems kaip MVĮ dydžio, kaip tai apibrėžiama Bendrijos teisėje, ūkiams (žr. 2008 m. rugpjūčio 6 d. Komisijos reglamento (EB) Nr. 800/2008 I priedą, ES OL L 214, 2008 8 9),

ūkiams, kurie yra įmonės, besiverčiančios pirmine žemės ūkio produktų gamyba,

įmonėms, kurios nelaikytinos sunkumų patiriančiomis įmonėmis pagal Bendrijos gaires dėl valstybės pagalbos sunkumus patiriančioms įmonėms sanuoti ir restruktūrizuoti (OL C 244, 2004 10 1).

Remdamasi 2006 m. gruodžio 15 d. Reglamento (EB) Nr. 1857/2006 14 straipsnio 6 dalimi ir 15 straipsnio 4 dalimi, taryba prižiūrės, kad pagalba būtų prieinama visiems pagalbos gavimo kriterijus atitinkantiems Hautes Pyrénées ūkininkams ir kad narystė grupėse arba organizacijose nebūtų sąlyga, norint pasinaudoti paslauga, o įnašas į administracines išlaidas būtų tik proporcingas paslaugos teikimo išlaidoms.

Ekonomikos sektorius (-iai): žemės ūkio valdos (MVĮ)

Pagalbą teikiančios institucijos pavadinimas ir adresas:

Conseil général des Hautes-Pyrénées 6 rue Gaston Manent 65000 Tarbes FRANCE

Interneto svetainė: http://www.cg65.fr/front.aspx?publiId=321

Kita informacija: —

Pagalbos Nr.: XA 171/10

Valstybė narė: Prancūzija

Regionas: Départements d'Outre-mer (DOM)

Pagalbos schemos arba įmonės, gaunančios individualią pagalbą, pavadinimas: Aides aux groupements de producteurs dans les départements d'Outre-mer (DOM)

Teisinis pagrindas:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Komisijos reglamento (EB) Nr. 1857/2006 9 straipsnis

— Projet de décision du directeur de l’ODEADOM

Pagal pagalbos schemą numatomos metinės išlaidos arba bendra įmonei suteiktos individualios pagalbos suma: 2 300 000 EUR (pagalbą gaus kelios gamintojų grupės)

Didžiausias pagalbos intensyvumas: Iki 95 % (neviršijant 400 000 EUR vienam gavėjui per visą laikotarpį). Be to, pagalba mažės 5 % per metus.

Įgyvendinimo data: Kai tik Komisija patvirtins gavusi pranešimą.

Pagalbos schemos arba individualios pagalbos trukmė: iki 2013 m. gruodžio 31 d.

Pagalbos tikslas: Tai bus iš Užjūrio departamentų žemės ūkio ekonomikos vystymo biuro (ODEADOM) biudžeto teikiama pagalba užjūrio departamentų gamintojų grupėms. Ši pagalba negali būti sumuojama su panašia pagalba, teikiama pagal Prancūzijos POSEI programą.

Pagalbos tikslas – skatinti gamintojų grupių kūrimąsi ir jų veiklos pradžią. Dėl tokių grupių susikūrimo ir tinkamos veiklos pradžios po tam tikro laiko gamintojai techniškai ir ekonomiškai taptų modernesni, prisitaikytų prie rinkos poreikių, sustiprėtų jų derybinės galios organizuoto platinimo tinkle, ūkininkai taptų profesionalesni.

Ši pagalba taikoma veiklai, minimai Komisijos reglamento (EB) Nr. 1857/2006 9 straipsnyje, visų pirma: tinkamų patalpų nuomai, biuro įrangos įsigijimui, įskaitant kompiuterinę techniką ir programinę įrangą, išlaidoms administracijos darbuotojams, pridėtinėms išlaidoms, mokesčiams už teisines ir administracines paslaugas. Jeigu įsigyjamos patalpos, reikalavimus atitinkančios išlaidos patalpoms turi neviršyti nuomos išlaidų pagal rinkos kainą.

Ekonomikos sektorius (-iai): Vaisių ir daržovių (maistinės ir prekinės daržininkystės kultūros, šakniavaisiai ir gumbavaisiai, švieži vaisiai, citrusiniai vaisiai, džiovinti vaisiai), daugiamečių vaismedžių ir vaiskrūmių, vynuogininkystės, sodininkystės, aromatinių, vaistinių, stimuliuojančių ir parfumerijos pramonei skirtų augalų, ryžių sektorius.

Atrajotojų gyvulininkystės sektorius, fermos gyvulių auginimas.

Pagalbą teikiančios institucijos pavadinimas ir adresas:

ODEADOM 12 rue Henri Rol-Tanguy TSA 60006 93555 Montreuil Cedex FRANCE

Interneto svetainė: http://www.odeadom.fr/wp-content/uploads/2010/08/100817-groupements-de-producteurs.pdf

Kita informacija: Siūloma schema sudarys galimybę tęsti schemą XA 110/08, naudojant labiau užjūrio departamentų gamintojų grupių poreikius atitinkantį biudžetą.